
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Άφιξη στην Ελλάδα και αναχώρηση Ελλήνων του εξωτερικού χω¬ 


ρίς έλεγχο της στρατολογικής τους κατάστασης . 1 

Πολιτογράφηση της ομογενούς αλλοδαπής Φωτάκου - Φωτοπού- 

λου Μέρσια, συζ. Αθανασίου και άλλων 11 προσώπων. 2 

Σύσταση Κέντρου Τγείας (Κ.ΐ.) Σκύδρας Ν. Πέλλας. 3 

Ορισμός δικαστικού καταστήματος του μεταβατικού πταισματοδι¬ 
κείου Αθηνών στο Αιγάλεω . 4 

Κωδικοποίηση Κανονισμών Λειτουργίας Μαρίνας Γλυφάδας Αττι¬ 
κής και νέα τιμολόγια τελών ελλιμενισμού σκαφών και δικαιω¬ 
μάτων της Μαρίνας Γλυφάδας.. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.420/198/Γ 4318/Σ.3428 (1) 


Άφιξη στην Ελλάδα και αναχώρηση Ελλήνων του εξωτερικού χωρίς 
έλεγχο της στρατολογικής τους κατάστασης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του νόμου 1763/88 «Στρατολογία των Ελλήνων» 
(ΦΕΚ 57Α). 

β. Τα σοβαρά ατομικά, οικογενειακά και λοιπά προβλήματα που 
αντιμετωπίζουν ορισμένες κατηγορίες Ελλήνων του εξωτερικού, μεγά¬ 
λης ηλικίας και αποσκοπώντας στην παροχή διευκόλυνσης σ’ αυτούς 
για τη διατήρηση των δεσμών τους με την Ελλάδα. 

γ. Τις υπηρεσιακές δυνατότητες που υπάρχουν για ευεργετική, από 
στρατολογική άποψη, μεταχείριση των παραπάνω ατόμων, αποφασί¬ 
ζουμε: 

Άρθρο 1 

1. Απαλλάσομε από κάθε έλεγχο της στρατολογικής κατάστασης, 
κατά το από 1.10.1990 μέχρι και 25.11.1990 χρονικό διάστημα, 
τους Έλληνες του εξωτερικού, οι οποίοι έρχονται ομαδικά ή μεμονω¬ 
μένα στην Ελλάδα με διαβατήρια Ελληνικών ή ξένων αρχών, άσχετα αν 
υπέχουν στρατιωτικές υποχρεώσεις εξαιτίας ανυποταξίας ή εξαιτίας άλ¬ 
λων λόγων, εκτός από λόγους λιποταξίας. 

2. Τα άτομα που αφορά η προηγούμενη παράγραφος μπορούν, από 
στρατολογική άποψη, να παραμένουν ελεύθερα στην Ελλάδα και να 
αναχωρήσουν ελεύθερα απ’ αυτήν για το εξωτερικό χωρίς έλεγχο της 
στρατολογικής τους κατάστασης, κατά το χρονικό διάστημα που ορίζε¬ 
ται στο ίδιο άρθρο. Σε περίπτωση όμως που τα άτομα αυτά παραμείνουν 
στην Ελλάδα μετά την 25.11.1990, δεν μπορούν να αναχωρήσουν για 
το εξωτερικό πριν από τη στρατολογική τους τακτοποίηση, σύμφωνα με 
τις ισχύουσες διατάξεις. 

3. Τυχόν ποινική δίωξη για ανυποταξία των ατόμων, που αφορά η 


παράγραφος 1 του άρθρου αυτού, αναστέλλεται κατά το χρονικό διά¬ 
στημα, που τα άτομα αυτά απαλλάσσονται από κάθε έλεγχο της στρα¬ 
τολογικής τους κατάστασης. 

4. Κατά το χρονικό διάστημα που ορίζεται στην παράγραφο 1 θα 
έχουν παράλληλη ισχύ τυχόν άλλες διατάξεις ευεργετικότερες από αυτές 
του παρόντος άρθρου για τα ίδια άτομα. 

Άρθρο 2 

1. Διοικητικές και ερμηνευτικές οδηγίες για την εφαρμογή της από¬ 
φασης αυτής εκδίδονται, εφόσον απαιτηθούν, από τη Διεύθυνση Στρατο¬ 
λογικού του Γενικού Επιτελείου Εθνικής Άμυνας. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί με νόμο. 

Αθήνα, 21 Σεπτεμβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-♦- 

Αριθ. 21701 (2) 

Πολιτογράφηση της ομογενούς αλλοδαπής Φωτάκου - Φωτοπούλου 
Μέρσια, συζ. Αθανασίου και άλλων 11 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 21701/20.9.1990 απόφαση του Υφυπουργού Εσωτε¬ 
ρικών έγινε δεκτή η από 3.11.1988 αίτηση πολιτογράφησης της ομο¬ 
γενούς αλλοδαπής Φωτάκου - Φωτοπούλου Μέρσια, συζ. Αθανασίου, 
για απόκτηση της Ελληνικής ιθαγένειας. 

Με την αριθ. 30649 όμοια με την ίδια παραπάνω χρονολογία έγινε 
δεκτή η από 10.7.1989 αίτηση πολιτογράφησης του ομογενούς (αλλο¬ 
δαπού Παπασάββα Μιχαήλ του Βασιλείου, για απόκτηση της Ελληνι¬ 
κής ιθαγένειας. 

Με την αριθ. 33682 όμοια με την ίδια παραπάνω χρονολογία έγινε 
δεκτή η από 4.4.1989 αίτηση πολιτογράφησης της (αλλογενούς αλλο- 
’ δαπής Μπούτσιου Ευανθίας του Στεφάνου, για απόκτηση της Ελληνι¬ 
κής ιθαγένειας. 

Με την αριθ. 14550 όμοια με την ίδια παραπάνω χρονολογία έγινε 
δεκτή η από 21.4.1989 αίτηση πολιτογράφησης του (αλλογενούς (αλ¬ 
λοδαπού Μπαλίνο Λοράν του Ιωσήφ, για απόκτηση της Ελληνικής ιθα¬ 
γένειας. 

Με την αριθ. 41779 όμοια με την ίδια παραπάνω χρονολογία έγινε 
δεκτή η από 18.8.1989 αίτηση πολιτογράφησης της ομογενούς αλλο¬ 
δαπής Βερονίκης Αρβανιτίδου του Χρήστου, για απόκτηση της Ελληνι¬ 
κής ιθαγένειας. 

Με την αριθ. 61264 όμοια με την ίδια παραπάνω χρονολογία έγινε 
δεκτή η από 18.3.1987 αίτηση πολιτογράφησης της αλλογενούς 
αλλοδαπής ΜΑΡΤΙΝ Αυγούστα - Ινγκεμποργκ του 'Οττο, για από¬ 
κτηση της Ελληνικής ιθαγένειας. 

Με την αριθ. 39141 όμοια με την ίδια παραπάνω χρονολογία έγινε 
δεκτή η από 15.2.1989 αίτηση πολιτογράφησης της ομογενούς άλλο- 

δαπής ΠΟΛΤΖΟΥ Ελεονώρας του Κωνσταντίνου, για απόχτηση Ελλη¬ 
νικής ιθαγένειας. 

Με την αριθ. 39140 όμοια με την ίδια παραπάνω χρονολογία έγινε 
δεχτή η από 15.2.1989 αίτηση πολιτογράφησης του ομογενούς αλλο¬ 
δαπού ΠΟΛΥΖΟΥ Κωνσταντίνου του Σπυρίδωνα, για απόκτηση της 
Ελληνικής ιθαγένειας. 

Με την αριθ. 54842 όμοια με την ίδια παραπάνω χρονολογία έγινε 
δεκτή η από 1.6.1989 αίτηση πολιτογράφησης της ομογενούς αλλοδα¬ 
πής Δέσποινας ΧΡΙΣΤΟΦΙΔΟΥ του Αθανασίου, για απόκτηση της Ελ¬ 
ληνικής ιθαγένειας. 

Με την αριθ. 52919 όμοια με την ίδια παραπάνω χρονολογία έγινε 
δεκτή η από 20.4.1988 αίτηση πολιτογράφησης της ομογενούς αλλο¬ 
δαπής ΝΤΟΥΡΑΛ Ελένης, συζ. του Αναστασίου, το γένος Ηλία ΝΤΙΣ, 
για απόκτηση της Ελληνικής ιθαγένειας. 

Με την αριθ. 30811/89 όμοια με την ίδια παραπάνω χρονολογία 
έγινε δεκτή η από 17.10.1988 αίτηση πολιτογράφησης της αλλογε¬ 
νούς αλλοδαπής ΜΠΟΖΑ Λι-Χονά-Άννας, συζ. Τιμολέοντα, για από¬ 
κτηση της Ελληνικής ιθαγένειας. 

Με την αριθ. 53914 όμοια με την ίδια παραπάνω χρονολογία έγινε 
δεκτή η από 13.2.1990 αίτηση πολιτογράφησης της αλλογενούς αλλο¬ 
δαπής ΚΑΡΑΚΑΣΧΙΑΝ Σουζάν του Μπεντρός, για απόκτηση της Ελ¬ 
ληνικής ιθαγένειας. 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

-♦- 

Αριθ. Α3α/οικ. 13504 (3) 

Σύσταση Κέντρου Υγείας (Κ.Υ.) Σκύδρας Ν. Πέλλας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14,17,18,20 και 25 τοι»Ν. 1397/83 
«Εθνικό Σύστημα Υγείας» (ΦΕΚ 143/τ.Α/83). 

2. Τις διατάξεις του άρθρου 12 του Ν. 1579/85 «Ρυθμίσεις για την 
εφαρμογή και ανάπτυξη του Εθνικού Συστήματος Υγείας και άλλες δια¬ 
τάξεις* (ΦΕΚ 217/Α/85). 

3. Την αρ. Υ. 1059/3.5.90/ΦΕΚ 295/9.5.90 κοινή απόφαση 
Πρωθυπουργού «Καθορισμός αρμοδιοτήτων Υπουργού Υγείας, Πρό¬ 
νοιας και Κοιν. Ασφαλίσεων στον αναπληρωτή Υπουργό Υγείας, Πρό¬ 
νοιας και Κοιν. Ασφαλίσεων Γ. Σούρλα». 

4. Την αρ. Υ. 1140/1051173/1390/10.7.90/ΦΕΚ 420/Β/90 
κοινή απόφαση Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών. 

5. Το αρ. ΔΟΑ/4811/28107/30.8.1990 έγγραφο του Υπουρ¬ 
γείου Προεδρίας της Κυβέρνησης, αποφασίζουμε: 

Άρθρο 1 

Σύσταση 

1. Συνιστάται Κέντρο Υγείας (Κ.Υ.) Σκύδρας Ν. Πέλλας, ως αποκε¬ 
ντρωμένη οργανική μονάδα του Ν.Γ.Ν. Έδεσσας με έδρα το Δήμο Σκύ¬ 
δρας. 

2. Στο συνιστώμενο Κ.Υ. συγχωνεύεται στο Περιφερειακό Ιατρείο 
24ωρης ετοιμότητας Σκύδρας του Κ.Υ. Αριδαίας, που έχει συσταθεί με 
την Α3α/οικ. 12579/23.8.88 κοινή Υπουργική απόφαση (ΦΕΚ 
689/τ.Β./20.9.88). 

Άρθρο 2 

Σκοπός 

Σκοπός του Κ.Υ. είναι ο καθοριζόμενος με τις διατάξεις της παρ. 1 
του άρθρου 15 του Ν. 1397/83. 

Άρθρο 3 

Περιοχή ευθύνης του Κ.Υ. 

Ως περιοχή ευθύνης του Κ.Υ. ορίζονται οι αστικές και περιαστικές 
περιοχές του δήμου Σκύδρας και των κοινοτήτων Άνυδρου, Αρσενίου, 
Καλής Καλυβιών, Λουτροχωρίου, Μανδάλου και Πετραίας. 

Άρθρο 4 

Περιφερειακά Ιατρεία (Π.Ι.) 

1. Συνιστάται περιφερειακό ιατρείο (Π.Ι.) Πετραίας, ως αποκεντρωμένη 
οργανική μονάδα του Κ.Υ. Σκύδρας, με έδρα την κοινότητα Πετραίας 


που εξυπηρετεί την περιοχή της κοινότητας - Έδρας του καθώς και τις 
περιοχές των κοινοτήτων Αρσενίου και Λουτροχωρίου. 

2. Το Περιφερειακό Ιατρείο Καλής του Κ.Υ. Αριδαίας που έχει συ¬ 
σταθεί με την αρ. Α3α/οικ. 12579/23.8.88 κοινή απόφαση (ΦΕΚ 
689/Β/88), μεταφέρεται και λειτουργεί ως αποκεντρωμένη οργανική 
μονάδα του Κ.Υ. Σκύδρας. 

Άρθρο 5 

Συγχώνευση Αγροτικών Ιατρείων (Α.Ι) 

1. Το Α.Ι. Πετραίας που έχει συσταθεί με το Β.Δ. 150/68 «Περί 
αναδιαρθρώσεως των Α.Ι. και Υ.Σ. της Χώρας» (ΦΕΚ 43/Α/68) συγ¬ 
χωνεύεται στο αντίστοιχο Π.Ι. Πετραίας. 

2. Το προσωπικό εκτός του ιατρικού, που υπηρετεί σε θέσεις τούτου 
συγχωνευόμενου Α.Ι. κατατάσσεται σε θέσεις κλάδων αντίστοιχης κα¬ 
τηγορίας και ειδικότητας του Κ.Υ. Σκύδρας, σύμφωνα με τις διατάξεις 
της παρ. 2 του άρθρου 20 του Ν. 1397/83 και οι θέσεις που κατέχουν 
στο Α.Ι. λογίζονται καταργούμενες, σύμφωνα με τις διατάξεις αυτές 
από το χρόνο έκδοσης της πράξης κατάταξης στις θέσεις του παραπάνω 
Κ.Υ. 

3. Το προσωπικό, ρκτός του ιατρικού, που υπηρετεί στα Π.Ι. Σκύ¬ 
δρας και Καλής και έχει κατάταγή σε θέσεις του Κ.Υ. Αριδαίας μεταφέ- 
ρεται και κατατάσσεται σε θέσεις κλάδων αντίστοιχης κατηγορίας και 
ειδικότητας του Κ.Υ. Σκύδρας. 

4. Οι μόνιμοι γιατροί που υπηρετούν στο συγχωνευόμενο Α.Ι. Πε¬ 
τραίας - και εντάσσονται αυτοδίκαια σύμφωνα με τις διατάξεις του άρ¬ 
θρου 43 του Ν. 1397/83, του τελευταίου εδαφίου της παρ. 2 του άρ¬ 
θρου 4 του Ν. 1579/85 και τις διατάξεις της παρ. 6 του άρθρου 55 του 
Ν. 1759/88 σε θέσεις του κλάδου γιατρών Ε.Σ.Υ., υποχρεούνται να 
υποβάλλουν μέσα σε δεκαπέντε (15) ημέρες από τη γνωστοποίηση των 
θέσεων αίτηση ένταξης. 

Εφόσον υποβάλλουν αίτηση ένταξης μέχρι την ολοκλήρωση της δια¬ 
δικασίας ένταξης που προβλέπουν οι διατάξεις των παρ. 1 και 2 του άρ¬ 
θρου 43 του Ν. 1397/83, εξακολουθούν να υπηρετούν στις θέσεις που 
κατέχουν οι οποίες λογίζεται ότι καταργούνται, σύμφωνα με τις διατά¬ 
ξεις του άρθρου 20 του Ν. 1397/83, μετά την έκδοση της απόφασης 
διορισμού σε θέσεις κλάδου γιατρών Ε.Σ.Υ. και από την ημέρα ορκομω- 
σίας και ανάληψης υπηρεσίας. 

Εφόσον οι γιατροί που υπέβαλλαν αίτηση και διορίστηκαν, δεν προ- 
σέλθουν για ορκομωσία και ανάληψη υπηρεσίας μέσα στην προκαθορι¬ 
σμένη προθεσμία, θεωρείται ότι δεν αποδέχονται το διορισμό τους και 
από τη λήξη της προθεσμίας προσέλευσης για ορκομωσία, λογίζεται ότι 
αυτοδίκαια αποχωρούν και οι θέσεις τους καταργούνται. 

Για όσους δεν υποβάλλουν αίτηση ένταξης, μετά την λήξη της προθε¬ 
σμίας οι θέσεις που κατέχουν λογίζεται ότι καταργούνται σύμφωνα με 
τις διατάξεις του άρθρου 20 του Ν. 1397/83 και θεωρούνται ότι αυτο¬ 
δίκαια αποχωρούν. 

5. Οι με θητεία γιατροί που υπηρετούν στο συγχωνευόμενο Α.Ι. μπο¬ 
ρούν να υποβάλλουν αίτηση ένταξης σε θέσεις κλάδου γιατρών Ε.Σ.Υ. 
σύμφωνα με τις διατάξεις της παρ. 6 του άρθρου 55 του Ν. 1759/88 
και με την διαδικασία που καθορίζεται για τους μόνιμους γιατρούς στην 
παρ. 4 του άρθρου αυτού ή να παρατείνουν τη θητεία τους μέχρι την το¬ 
ποθέτησή τους για ειδίκευση, σύμφωνα με τις διατάξεις των παρ. 6 και 
7 του άρθρου 2 του Ν. 1821/88. 

Για όσους από τους παραπάνω γιατρούς δεν υποβάλλουν αίτηση ή 
δεν αποδεχθούν το διορισμό τους σε θέσεις του κλάδου γιατρών ΕΣΥ, 
εξακολουθούν να υπηρετούν ως υπεράριθμοι στα Π.Ι. μέχρι τη λήξη της 
θητείας τους. Οι θέσεις των γιατρών αυτών μετατρέπονται σε προσωρι¬ 
νές με την απόφαση αυτή, που καταργούνται αυτοδίκαια μετά την με 
οποιονδήποτε τρόπο αποχώρησή τους, σύμφωνα με τις διατάξεις του 
άρθρου 4 του Ν, 1579/85. 

6. Οι υπόχρεοι υπηρεσίας υπαίθρου, που υπηρετούν στο συγχωνευό¬ 
μενο Α.Ι. και μεταφερόμενα Π.Ι. και δεν έχουν συμπληρώσει το χρόνο 
της υποχρεωτικής υπηεσίας υπαίθρου, εξακολουθούν να υπηρετούν ως 
υπεράριθμοι στα Π.Ι. μέχρι να συμπληρώσουν την υποχρέωσή τους ή 
μέχρι την τοποθέτησή τους για ειδίκευση, σύμφωνα με τις διατάξεις των 
παρ. 6 και 7 του Ν. 1821/88. 

Οι θέσεις των γιατρών αυτών μετατρέπονται σε προσωρινές με την 

απόφαση αυτή, που χαταργούνται αυτοδίκαια μετά την με οποιονδή- 
ποτε τρόπο αποχώρησή τους, σύμφωνα με τις διατάξεις του άρθρου 4 
του Ν. 1579/85. 


Άρθρο 6 
Διάρθρωση 

1. Το Κ.Τ. με τα αποκεντρωμένα Ιατρεία του αποτελεί ενιαία Διεύ¬ 
θυνση και απαρτίζεται από: 

α) Ιατρεία Γενικής Ιατρικής ή Παθολογίας και Παιδιατρικής. 
Ιατρεία των ειδικοτήτων αυτών που μπορεί να λειτουργούν και απο¬ 
κεντρωμένα σε γειτονιές συνοικίες του δήμου, καθώς και σε εργασια¬ 
κούς χώρους με μεγάλο αριθμό εργαζομένων. 

β) Ιατρεία άλλων ειδικοτήτων που πλαισιώνονται από γιατρούς των 
αντίστοιχων τομέων του Νοσοκομείου που υπάγεται το Κ.Τ. ή που διο¬ 
ρίζονται σε θέσεις που συνιστώνται κατά τις οικείες διατάξεις, 
γ) Οδοντιατρείο. 

δ) Εργαστήριο Μικροβιολογίας και ακτινοδιαγνωστικής, 
ε) Γραφείο Κοινωνικής Φροντίδας, 
στ) Γραφείο Νοσηλευτικής, 
ζ) Γραφείο γραμματείας. 


Άρθρο 7 
Σύσταση θέσεων 

1. Για τις ανάγκες του Κ.Τ. συνιστώνται οι παρακάτω κατά κλάδο 


θέσεις προσωπικού: 
ΚΛΑΔΟΣ 
ΓΙΑΤΡΩΝ ΕΣΤ 
ΕΙΔΙΚΟΤΗΤΑ 


α. θέσεις οικογεν. 
γιατρών 

-Γεν. Ιατ. ή Παθολ. 
-Παιδιατρικής 
β. Μικροβιολογίας 
γ. Ακτινολογίας 
δ. Οδοντίατροι 


ΒΑΘΜΟΣ 

Δ/ντής Δ/ντής Ε.Α. Ε.Α. Ε.Β. ΣΤΝ. 


Ά 

Ε.Α. 


η 

Ε.Β. 


4 

2 

1 

1 

2 


ΣΤΝΟΛΟ 1 1 2 2 4 10 

ΚΑΤΗΓΟΡΙΑ ΠΕ. 

Κλάδος ΠΕ Διοικητικός - Οικονομικός. 

Μία (1) θέση. 

ΚΑΤΗΓΟΡΙΑ ΤΕ. 

Κλάδος ΤΕ Διοίκησης Νοσοκομείων. 

Μία (1) θέση. 

Κλάδος ΤΕ Νοσηλευτικής. 

Πέντε (5) θέσεις. 

Κλάδος ΤΕ Επισκεπτών-τριών Τγείας. 

Πέντε (5) θέσεις. 

Κλάδος ΤΕ Μαιευτικής. 

Δύο (2) θέσεις. 

Κλάδος ΤΕ Κοινωνικής Εργασίας. 

Δύο (2) θέσεις: 

Κλάδος ΤΕ Ραδιολογίας - Ακτινολογίας. 

Δύο (2) θέσεις. 

Κλάδος ΤΕ Ιατρικών Εργαστηρίων. 

Δύο (2) θέσεις. 

Κλάδος ΤΕ Φυσικοθεραπείας. 

Μία (1) θέση. 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός. 

Τρεις (3) θέσεις. 

Κλάδος ΔΕ Τεχνικός. 

Δύο (2) θέσεις. 

Κλάδος ΔΕ Αδελφών Νοσοκόμων. 

Πέντε (5) θέσεις. 

Οι θέσεις αυτές πληρούνται μόνο σε περίπτωση έλλειψης υποψηφίων 


για ανάλογες θέσεις του κλάδου ΤΕ νοσηλευτικής. 

Κλάδος ΔΕ Χειριστών - Εμφανιατών. 

Δύο (2) θέσεις. 

Οι θέσεις αυτές πληρούνται μόνο σε περίπτωση έλλειψης υποψηφίων, 
για ανάλογες θέσεις του κλάδου ΤΕ Ραδιολογίας - Ακτινολογίας. 

Κλάδος ΔΕ Παρασκευαστών. 

Δύο (2) θέσεις. 

Οι θέσεις αυτές πληρούνται μόνο σε περίπτωση έλλειψης υποψηφίων 
για ανάλογες θέσεις του κλάδου ΤΕ Ιατρικών Εργαστηρίων. 
ΚΑΤΗΓΟΡΙΑ ΤΕ. 

Κλάδος ΤΕ Επιμελητών. 

Δύο (2) θέσεις. 

Κλάδος ΤΕ Προσ/κού Καθαριότητας. 

Δύο (2) θέσεις. 

Κλάδος ΤΕ βοηθ. προσ. μαγειριών. 

Μία (1) θέση. 

Κλάδος ΤΕ Φυλάκων - νυκτοφυλάκων. 

Μία (1) θέση. 

Άρθρο 8 

Πλαισίωση 

1. Τα Ιατρεία του Κ.Τ. πλαισιώνονται, από: 

α) Γιατρούς που κατέχουν θέσεις· κλάδου γιατρών Ε.Σ.Τ. 

β) Γιατρούς υπόχρεους υπηρεσίας υπαίθρου. 

γ) Γιατρούς ειδικευόμενους. 

δ) Προσωπικό των κλάδων ιατρικών εργαστηρίων, ραδιολογίας - 
ακτινολογίας και Φυσικοθεραπείας. 

2. Το Γραφείο νοσηλευτικής πλαισιώνεται από το προσωπικό των 
κλάδων νοσηλευτικής, μαιευτικής. 

3. Το Γραφείο Κοινωνικής Φροντίδας πλαισιώνεται από το προσω¬ 
πικό των κλάδων κοιν. εργασίας, επισκεπτών - τριών υγείας και άλλων 
συναφών ειδικοτήτων. 

4. Το Γραφείο Γραμματείας πλαισιώνεται από το προσωπικό όλων 
των λοιπών κλάδων του Κ.Τ. 

Άρθρο 9 

Προσόντα διορισμού 

Ως προσόντα διορισμού στις θέσεις του κλάδου γιατρών Ε.Σ.Τ. κα¬ 
θώς και των λοιπών κλάδων προσωπικού, ορίζονται αυτά που κάθε 
φορά καθορίζονται από τις ισχύουσες διατάξεις. 

Άρθρο 10 

Μέχρι την κατά τις διατάξεις της παρ. 3 του άρθρου 16 του Ν. 
1397/83 έκδοση Π.Δ. για την εφαρμογή των διατάξεων 1 και 2 του 
άρθρου αυτού, στην περιφέρεια που καλύπτει το συνιστώμενο Κ.Τ. οι 
διατάξεις του άρθρου 17 του Ν. 1397/83, σ’ ότι αφορά το θεσμό του 
οικογενειακού γιατρού, δεν εφαρμόζονται. Στο χρονικό αυτό διάστημα 
οι γιατροί που διορίζονται τις συνιστώμενες θέσεις οικογενειακών για¬ 
τρών παρέχουν τις υπηρεσίες τους ως γενικοί γιατροί όπως οι γιατροί 
των Κ.Τ. μη αστικών περιοχών. 

Άρθρο 11 
Προϊστάμενοι 

1. Στο Κ.Τ. προΐσταται: 

α) Στην Δ/νση γιατρός με βαθμό Δ/ντή, που υπηρετεί σ’ αυτό και 
εκλέγεται από τους γιατρούς του Κ.Τ., σύμφωνα με τις διατάξεις της 
παρ. 5 του άρθρου 18 του Ν. 1397/83 και ο οποίος ασκεί τα καθήκο¬ 
ντα του Προϊσταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Δ/ντή, καθήκοντα Προϊσταμένου 
ασκεί ο ανώτερος σε βαθμό γιατρός απ’ αυτούς που υπηρετούν στο Κ.Τ. 
και σε περίπτωση ομοιοβάθμων ο αρχαιότερος στον κλάδο γιατρών 

Ε.Σ.Τ. 

β) Στο Γ ραφείο Νοσηλευτικής, υπάλληλος της κατηγορίας του κλά¬ 
δου ΤΕ νοσηλευτικής ή του κλάδου ΤΕ μαιευτικής. 

γ) Στο Γ ραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ κοινωνικής εργασίας, ή του κλάδου ΤΕ επισκεπτών- 
τριών υγείας. Αν δεν υπηρετούν υπάλληλοι των κλάδων αυτών της κα¬ 
τηγορίας ΤΕ, προΐσταται υπάλληλος αντίστοιχου κλάδου της κατηνο- 

ρίας ΔΕ. 

δ) Στο Γραφείο Γραμματείας, υπάλληλος της κατηγορίας ΠΕ του 
κλάδου ΠΕ Διοικητικού - Οικονομικού ή της κατηγορίας ΤΕ του κλά¬ 
δου ΤΕ Διοίκησης Νοσοκομείων ή της κατηγορίας ΔΕ του κλάδου ΔΕ 
Διοικητικού - Λογιστικού. 

2. Οι υπάλληλοι που προΐστανται στα Γραφεία Κοιν. Φροντίδας, Νο¬ 
σηλευτικής και Γραμματείας, ορίζονται σύμφωνα με τις διατάξεις του 
άρθρου 9 του Ν. 1586/86 (ΦΕΚ 37/Α/86). 

Άρθρο 12 

Αρμοδιότητες 

Οι αρμοδιότητες του Δ/ντή του Κ.Τ. καθώς και των ιατρείων και 
Γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του Προϊσταμένου της Δ/νσης 
και είναι υπεύθυνος για το συντονισμό και λειτουργία των ιατρείων, 
γραφείων και Π.Ι. του Κ.Τ. 

2. Αρμοδιότητες των ιατρείων του Κ.Τ. είναι η ευθύνη για την πα¬ 
ροχή υπηρεσιών υγείας, σύμφωνα με τις διατάξεις του άρθρου 15 του Ν. 
1397/83. 

3. Αρμοδιότητες του γραφείου νοσηλευτικής είναι η παροχή νοση¬ 
λείας στους αρρώστους σε συνεργασία με τους υπεύθυνους σε κάθε περί¬ 
πτωση γιατρούς, η προώθηση και η προαγωγή της νοσηλευτικής της 
εκπαίδευσης στον τομέα αυτό και ο προγραμματισμός και ο έλεγχος 
των παρεχομένων υπηρεσιών. 

4. Αρμοδιότητες του γραφείου Κοινωνικής φροντίδας είναι: 

α) Η ευθύνη για την οργάνωση παροχής υπηρεσιών κοινωνικής φρο¬ 
ντίδας στον πληθυσμό καθώς και η εφαρμογή και υλοποίηση αντίστοι¬ 
χων προγραμμάτων στα πλαίσια του σκοπού του Κ.Τ. 

β) Η συνεργασία με τους γιατρούς στην εφαρμογή προγραμμάτων 
ενημέρωσης και διαφώτισης του πληθυσμού σε θέματα οικογενειακού 
προγραμματισμού διαιτητικής αγωγής, σχολικής υγιεινής, καθώς και 
η συνεπικουρία γενικά στο έργο παροχής υπηρεσιών Πρωτοβάθμιας 
φροντίδας. 

5. Αρμοδιότητες του γραφείου γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Τ., την υπηρεσιακή κατάσταση του 
προσωπικού του, τη τήρηση των αρχείων και βιβλίων κίνησης των ια¬ 
τρείων του Κ.Τ., την τήρηση του Γενικού Πρωτοκόλλου, την διακίνηση 
της αλληλογραφίας, καθώς και την χορήγηση πιστοποιητικών στους 
αρρώστους όταν τα ζητούν μετά από υποβολή σχετικής αίτησης. 

β) Η φροντίδα για την διακομιδή των αρρώστων με ασθενοφόρο αυ¬ 
τοκίνητο ή με οποιοδήποτε άλλο μέσο μεταφοράς σε έκτακτες περιπτώ¬ 
σεις στο Κ.Τ. ή στο νοσοκομεί και 

γ) Η φροντίδα για κάθε θέμα που έχει σχέση με την καθαριότητα των 
χώρων του Κ.Τ., την εποπτεία των γενικών εργασιών, την φύλαξη, δια¬ 
νομή και επιδιόρθωση των εφοδίων και υλικών που χρειάζονται για την 
λειτουργία του. 

6. Οι αρμοδιότητες του Κ.Τ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας και μέχρι να εκ- 
δοθεί ο εσωτερικός κανονισμός λειτουργίας, σύμφωνα με τις αποφάσεις 
του Δ.Σ. του νοσοκομείου που υπάγεται το Κ.Τ. και τις γενικότερες κα¬ 
τευθύνσεις και υποδείξεις του ΐπουργείου ΐγείας, Πρόνοιας και Κοινω¬ 
νικών Ασφαλίσεων. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 4 Σεπτεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Μ. ΕΒΕΡΤ Π. ΔΕΛΗΜΗΤΣΟΣ 

ΑΝΑΠΛΗΡΩΤΗΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 


Αριθ. 80120 (4) 

Ορισμός δικαστικού καταστήματος του μεταβατικού πταισματοδικείου 
Αθηνών στο Αιγάλεω. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπ’ όψη: 

1) Τις διατάξεις του άρθρου 18 παρ. 1 του Κώδικα Οργανισμού δι¬ 
καστηρίων και κατάστασης δικαστικών λειτουργών (Κυρ. Νομ. 1756/ 
1988). 

2) Το έγγραφο 694/1990 του πταισματοδικείου Αθηνών, αποφασί¬ 
ζουμε: 

Ορίζουμε δικαστικό κατάστημα του μεταβατικού πταισματοδικείου 
στο Αιγάλεω την αίθουσα συνεδριάσεων του δημοτικού Συμβουλίου 
(Δημαρχείο Αιγάλεω - οδός Κοραή και Παπαναστασίου γωνία). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Σεπτεμβρίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

Αριθ. 528877/273 (5) 

Κωδικοποίηση Κανονισμών Λειτουργίας Μαρίνας Γλυφάδας Αττικής 

και νέα τιμολόγια τελών ελλιμενισμού σκαφών και δικαιωμάτων της 

Μαρίνας Γλυφάδας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΜΠΟΡΙΚΗΣ ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ 

1. Έχοντας υπόψη: 

α) Τις διατάξεις του άρθρου 17 του Ν. 438/76 Περί Τουριστικών 
Πλοίων και Πλοιαρίων. 

β) Την αρ. πρωτ. 515316/22.4.1981 (ΦΕΚ 265/Β/81) Κοινή 
Απόφαση των Τπουργών Προεδρίας της Κυβερνήσεως, Οικονομικών 
και Εμπορικής Ναυτιλίας «Περί Γενικού Κανονισμού Μαρινών». 

γ) Την αβ. 520068/24.5.84 (ΦΕΚ 371/Β/84) Κοινή Υπουργική 
Απόφαση περί εγκρίσεως Κανονισμού και τιμολογίου τελών και δικαιω¬ 
μάτων Μαρίνας Γλυφάδας όπως τροποποιήθηκε και συμπληρώθηκε με 
τις αρ. Φ21/536584/ειδ. 255/24.10.85 (ΦΕΚ 707/Β/85) και 
Φ21/528633/ειδ. 105/18.8.86 (ΦΕΚ 716/Β/23.10.86) Κοινές 
Υπουργικές Αποφάσεις. 

δ) Την αριθ. 13/1988 Απόφαση του Δημοτικού Συμβουλίου Γλυφά¬ 
δας το ΑΠ 4111/8.3.88 έγγραφο της Νομαρχίας Πειραιά και το 
ΑΠ11084/18.7.89 έγγραφο του Δήμου Γλυφάδας. 

ε) Τις διατάξεις του άρθρου 2 του Ν. 1835/1989 «Σύσταση Υπουρ¬ 
γείου Τουρισμού και ρύθμιση θεμάτων δημόσιας διοίκησης (ΦΕΚ 76/ 
Α/89). 

στ) Τις διατάξεις του αριθμ. 207/15.4.89 ΠΔ «Καθορισμός αρμο¬ 
διοτήτων Υπουργείου Τουρισμού» (ΦΕΚ 98/Α/89). 

ζ) Τις υπ’ αριθ. 1003/20.9.89 και 485/495/20/11.7.90 Αποφά¬ 
σεις του Δ.Σ. ΕΟΤ. 

η) Την υπ’ αρ. Τ 1086/90 απόφαση του Πρωθυπουργού, αποφασί¬ 
ζουμε: 

2. Εγκρίνουμε Παράρτημα του Γενικού Κανονισμού Λειτουργίας 
Μαρινών στην Ελλάδα με αύξοντα αριθμό 22 «Περί Κωδικοποιήσεως 
των Κανονισμών Λειτουργίας της Μαρίνας Γλυφάδας Αττικής και νέα 
τιμολόγια τελών ελλιμενισμού σκαφών και δικαιωμάτων της Μαρίνας 
Γλυφάδας» ως εξής: 

ΚΕΦΑΛΑΙΟ ΠΡΩΤΟ 
Γενικές Διατάξεις 
Άρθρο 1 

Όρια ισχύος Κανονισμού 

1. Με τον όρο «ΜΑΡΙΝΑ ΓΛΥΦΑΔΑΣ» εννοούμε τα κατασκευα¬ 
σμένα από τον Δήμο Γλυφάδας, κατά μήκος της ακτής του Δήμου Γλυ¬ 
φάδας Αττικής η οποία αρχίζει δυτικά από την επέκταση της οδού Ευ- 
ρυάλης εκτείνεται κατά μήκος της παραλίας και τελειώνει ανατολικά 
μέχρι του ακροτάτου σημείου της πλαζ «ΑΣΤΗΡ», ειδικά μικρά λιμάνια 
που σκοπό έχουν να εξυπηρετήσουν αποκλειστικά και μόνο σκάφη ανα¬ 
ψυχής, θαλαμηγούς, τουριστικά πλοία, ή πλοιάρια που χρησιμοποιού- 

νται για την θαλάσσια ψυχαγωγία ή ναυτικό αθλητισμό κατά την έννοια 
του άρθρου 1 του Ν. 438/76. 

2. Η Μαρίνα Γλυφάδας αποτελείται από 4 λεκάνες την Α, Β, Γ, Δ και 
έχει γενικά είσοδο με γεωγραφικές συντεταγμένες 37° 51’30' βόρειο 
πλάτος και 23° 45'30' ανατολικό μήκος. 

3. Η Μαρίνα Γλυφάδας περιλαμβάνει θαλάσσιο χώρο καθώς και χερ¬ 
σαία ζώνη ακτής, δηλαδή αμμώδη παραλία συνολικού μήκους περίπου 
3 χλμ. και συγκεκριμένα περιλαμβάνεται χερσαία ζώνη ακτής δηλαδή 
αμμώδης παραλία μεταξύ της Α και Β λεκάνης μήκους 250 μ. περίπου 
μεταξύ Β και Γ λεκάνης μήκους 150 μ. περίπου, μεταξύ Γ και Δ λεκά¬ 
νης μήκους 300 μ. περίπου και μεταξύ Δ λεκάνης και ορίου μήκους 
350 μ. περίπου με όλες τις λιμενικές εγκαταστάσεις και κτιριακές κατα¬ 
σκευές που βρίσκονται στο χώρο της Μαρίνας όπως φαίνεται στο σχε¬ 
διάγραμμα των Τεχνικών Υπηρεσιών του Δήμου. 

Στη Μαρίνα Γλυφάδας, χαρακτηρισμένη σαν σταθμός εισόδου και 
εξόδου θαλαμηγών στην Ελλάδα είναι εγκατεστημένες σε δημοτικές 
κτιριακές κατασκευές, Λιμενικές και Τελωνειακές αρχές καθώς και 
Υπηρεσία ελέγχου διαβατηρίων. 

Άρθρο 2 

Αγκυροβόλια σκαφών 

1. Ο Κανονισμός αυτός εφαρμόζεται στις κατασκευές και εγκαταστά¬ 
σεις της παρ. 2 του προηγούμενου άρθρου καθώς και σ’ όλα τα ελλιμενι¬ 
ζόμενα και προσορμισμένα σκάφη των Μαρινών. 

2. Οι διατάξεις του Γενικού Κανονισμού Λειτουργίας Μαρινών ισχύ¬ 
ουν και στην Μαρίνα Γλυφάδας (ΦΕΚ 265/Β/81). 

3. Η Μαρίνα Γλυφάδας με τις 4 θαλάσσιες λεκάνες της διαθέτει 780 
περίπου αγκυροβόλια για τα κάθε μορφής πλοία και πλοιάρια αναψυχής 
ολικού μήκους (ΕΟΑ) μέχρι 30 μέτρα, που κατανέμονται σε ανάλογες 
θέσεις. Οι θέσεις ελλιμενισμού των πάσης φύσεως επαγγελματικών 
αλιευτικών που ελλιμενίζονται στην Μαρίνα Γλυφάδας, (συγκεκριμένες 
σε τοποθεσία και αριθμό), καθορίζονται από τον Δήμο σε συνεργασία με 
τη Λιμενική Αρχή. 

4. Τα σκάφη κατά την είσοδό τους ή έξοδό τους πρέπει ν’ ακολουθούν 
τον κεντρικό και δεξιό άξονα του πλεύσιμου διαύλου της Μαρίνας. 

5. Απαγορεύεται η προσπέραση οποιοσδήποτε εισερχομένου ή εξερ- 
χομένου σκάφους από άλλο σκάφος μέσα στο περιθώριο διαύλου της 
εξόδου ή της εισόδου της Μαρίνας. 

6. Απαγορεύεται αυστηρά η πόντιση άγκυρας μέσα στα λιμάνια που 
έχουν απαγορευτικά σήματα, επειδή εκεί υπάρχουν μόνιμα αγκυροβό¬ 
λια. 

7. Απαγορεύεται η κατάληψη οποιαδήποτε θέσης εφόσον αυτή δεν 
έχει υποδειχθεί από το προσωπικό της Μαρίνας. Στην περίπτωση που 
δεν υπάρχει στη Μαρίνα χώρος ελλιμενισμού και οι χώροι αναμονής εί¬ 
ναι και αυτοί καταλημμένοι τα σκάφη υποχρεώνονται να αγκυροβολή¬ 
σουν στα υποδεικνυόμενα από τις ενδεικτικές πινακίδες αγκυροβδ- 
λια. 

8. Τα εισερχόμενα σκάφη στη μαρίνα οδηγούνται μόνο από τη λέμβο 
υπηρεσίας στην ανάλογη θέση. Εφόσον η λέμβος υπηρεσίας είναι απα¬ 
σχολημένη και δεν πλησιάζει το εισερχόμενο σκάφος θα πρέπει να περι¬ 
μένει στο σημείο αναμονής ή το αγκυροβόλιο. 

9. Κατά την αναχώρηση ή άφιξή του κάθε σκάφους θα πρέπει οπωσ¬ 
δήποτε να βοηθείται από τη λέμβο υπηρεσίας για την πρόσδεση ή λύση 
του. 

10. Απαγορεύεται η αγκυροβολιά οποιουσδήποτε σκάφους μέσα στον 
δίαυλο εισόδου της κάθε λεκάνης και εκτός αυτού μέχρι αποστάσεως 
300 μ. (τριακοσίων μέτρων) περιμετρικά προς την ανοικτή θάλασσα 
από το πράσινο φανάρι της εισόδου. 

11. Στις θαλάσσιες λεκάνες της Μαρίνας, που δεν έχουν εγκαταστα¬ 
θεί μόνιμα αγκυροβόλια, τα σκάφη εκεί μπορούν ν’ αγκυροβολούν σύμ¬ 
φωνα πάντοτε με τις υποδείξεις του προσωπικού της Μαρίνας. 

Άρθρο 3 

Ευθύνη πλοιοκτήτου-ιδιοκτήτου-κυβερνήτου σκάφους 

1. Όλα τα ελλιμενισμένα σκάφη πρέπει να βρίσκονται πάντοτε σε άρι- 
στη κατάσταση πλοϊμότητος και καλής εξωτερικής εμφάνισης. 

Η αντίθετη περίπτωση δίνει το δικαίωμα στη Δ/νση της Μαρίνας, 
της ανέλκυσης ή απομάκρυνσης του σκάφους με έξοδα του ιδοκτήτη. 

Η παραπάνω ενέργεια θα γίνεται εφόσον η εγκατάλειψή του θα έχει 
φθάσει σε κατάσταση κρίσιμη για το ίδιο και επικίνδυνη για τα γειτονικά 


σκάφη. Αν και μετά την ανέλκυση του σκάφους δεν εμφανισθεί ο ιδιοκτή¬ 
της μπορεί η Δ/νση της Μαρίνας να απομακρύνει τούτο οριστικά από 
τον χώρο της Μαρίνας, χωρίς να ευθύνεται για οποιαδήποτε ζημιά συμ¬ 
βεί κατά την ανέλκυση και απομάκρυνσή του καθώς και για τη φύλαξή 
του. Στην περίπτωση αυτή, μπορεί ο Δήμος να ζητήσει από την ασφαλι¬ 
στική Εταιρεία που καλύπτει το σκάφος το ποσό της ασφάλισής του για 
την κάλυψη των εξόδων της απομάκρυνσής του από τους χώρους της 
Μαρίνας. 

2. Όλοι όσοι χρησιμοποιούν οποιοδήποτε τμήμα χώρου της Μαρίνας 
ή τις παρεχόμενες απ’ αυτή υπηρεσίες δηλαδή θαλάσσιες και χερσαίες 
εγκαταστάσεις μόνιμα αγκυροβόλια, γλίστρες, εξέδρες, σημεία ανεφο¬ 
διασμού κ.λπ. για οποιαδήποτε αιτία με δική τους πρωτοβουλία ή μετά 
από υπόδειξη της Δ/νσης της Μαρίνας ενεργούν πάντα με δική τους ευ¬ 
θύνη. 

3. Σε περίπτωση αλλαγής πλοιοκτησίας - ιδιοκτησίας οποιουδήποτε 
σκάφους που ελλιμενίζεται στη Μαρίνα πρέπει ο παλαιός και νέος ιδιο¬ 
κτήτης να ενημερώσουν αμέσως τη Δ/νση της Μαρίνας για τη γενομένη 
αλλαγή αναφέροντας με υπεύθυνη δήλωσή τους όλα τα στοιχεία της με¬ 
ταβίβασης (ονοματεπώνυμο συμβαλλομένων, δ/νση μόνιμης κατοικίας 
τους και ημερομηνία μεταβίβασης). 

Ο νέος αγοραστής του σκάφους γίνεται από την ημέρα μεταβιβάσεως 
υπεύθυνος αλληλέγγυα για την εξόφληση των οφειλών του σκάφους 
προς τη Μαρίνα. Σε περίπτωση πωλήσεως, το σκάφος χάνει αυτόματα 
τη μόνιμη θέση ελλιμενισμού του, το ίδιο δε θα συμβαίνει και στην περί¬ 
πτωση συστάσεως Εταιρείας ανεξάρτητα αν σ’ αυτή συμμετέχει και ο 
αρχικός ιδιοκτήτης του σκάφους ή η ιδιοκτήτρια Εταιρεία. 

4. Κατ’ εξαίρεση ο παραπάνω πωλητής του σκάφους μπορεί εφ’ όσον 
μέσα σ’ ένα (1) μήνα από την πώληση του σκάφους του αγοράσει άλλο 
ιδίων διαστάσεων μ’ αυτό που πούλησε να διατηρήσει την θέση που είχε 
πρώτα μετά φυσικά από το σχετικό έλεγχο και συναίνεση της υπηρε- 
σίας. 

Άρθρο 4 

Απόκτηση δικαιώματος ελλιμενισμού και 
διάθεση θέσεων αγκυροβολιάς 

1. Δικαίωμα προαόρμισης και ελλιμενισμού στην Μαρίνα έχουν τα 
σκάφη αναψυχής και τα χαρακτηριζόμενα από τον Ν. 438/76 τουρι¬ 
στικά πλοία και πλοιάρια επαγγελματικά και ιδιωτικά καθώς και περιο¬ 
ρισμένος αριθμός λέμβων, επαγγελματικών αλιευτικών και σκαφών 
ναυταθλητισμού. 

2. Το δικαίωμα μόνιμο ελλιμενισμού σκάφους στην Μαρίνα αποκτά¬ 
ται μόνο μετά από την έγγραφη έγκριση του Γ ραφείου Μαρινών του Δή¬ 
μου, το οποίο και καθορίζει την κατάλληλη για τις διαστάσεις του υπο¬ 
ψηφίου σκάφους, θέση αγκυροβολιάς. Η συμπλήρωση των υπηρεσια¬ 
κών εντύπων και αίτηση για μόνιμο ελλιμενισμό από τους ιδιοκτήτες - 
κυβερνήτες των σκαφών, υπάγεται στην προηγούμενη διαδικασία. 

3. Τα σκάφη με την επιφύλαξη των προηγουμένων παραγρ. κατα¬ 
βάλλουν ανελλιπώς τα τέλη και δικαιώματα της Μαρίνας. 

4. Ο ιδιοκτήτης ελλιμενισμένου σκάφους είναι υποχρεωμένος να δη¬ 
λώσει στη Δ/νση των Μαρινών το χρονικό διάστημα - απουσίας του 
σκάφους. 

5. Σε περίπτωση οριστικής αναχώρησης σκάφους από τη Μαρίνα 
πρέπει να ενημερώνεται έγκαιρα και έγγραφα το Γ ραφείο Μαρινών με 
δήλωση του πλοιοκτήτη, πλοιάρχου ή νομίμου εκπροσώπου του σκά¬ 
φους, για την ημερομηνία οριστικής αναχώρησης και ότι δεν επιθυμεί 
πλέον να ελλιμενίζεται στη Μαρίνα. 

6. Σε περίπτωση απουσίας σκάφους από τη θέση του, η Δ/νση της 
Μαρίνας μπορεί να προσδέσει στη θέση του κάποιο άλλο (φιλοξενούμενο) 
το οποίο είναι υποχρωμένο ν’ αποχωρήσει μόλις αφιχθεί το σκάφος που 
απούσιαζε. 

7. Φιλοξενία θεωρείται και ο ελλιμενισμός σκάφους εντός του χώρου 
της Μαρίνας όχι μόνο σε συγκεκριμένη θέση. Σε περίπτωση κατά την 

οποία το φιλοξενούμενο σκάφος προξενήσει ζημιές στα αγκυροβόλια της 
θέσης στην οποία φιλοξενείται ή στα παρακείμενα σκάφη είναι υποχρεω¬ 
μένο να αποκαταστήσει τις ζημιές. 

ΚΕΦΑΛΑΙΟ ΔΕΥΤΕΡΟ 
Ειδικές διατάξεις 

Άρθρο 5 

«Υπολογισμός τελών για ελλιμενισμό, εναπόθεση στην ξηρά» 

1. Τα τέλη ελλιμενισμού υπολογίζονται βάσει του μεγέθους των σκα¬ 
φών σε κόρους ολικής χωρητικότητας (ΚΟΧ) της εποχής του έτους και 
της διάρκειας του ζητούμενου χρόνου για την παραμονή τους στη Μα¬ 
ρίνα. Ως θερινή καθορίζεται η περίοδος από 1 Μαΐου έως 30 Σεπτεμ¬ 
βρίου και ως χειμερινή η περίοδος από 1ης Οκτωβρίου μέχρι 30 Απρι¬ 
λίου. 

2. Το μέγεθος των σκαφών σε μέτρα ή κόρους, ο τύπος της γάστρας, 
ο χαρακτηρισμός τους από άποψη κατηγορίας και προορισμού αποδει- 
κνύονται από τα ισχύοντα ναυτιλιακά έγγραφα του σκάφους τα οποία 
υποχρεούται ο πλοίαρχος, πλοιοκτήτης ή νόμιμος εκπρόσωπος του σκά¬ 
φους να επιδεικνύει σε κάθε ζήτηση στο Γραφείο Μαρινών του Δήμου. 

3. Τα τέλτ) ελλιμενισμού κατά κατηγορίες σκαφών που αναγράφονται 
στην παρούσα, αφορούν αγκυροβόλια των σκαφών με πρυμνοδέτηση. 
Εφόσον τα σκάφη είναι πλαγιοδετημένα τα τέλη ελλιμενισμού προσαυ¬ 
ξάνονται κατά ποσοστό 100%. 

4. Σκάφη με περισσότερες της μιας γάστρας, (ΜΙΙΕΤΙ ΗΙΙΕΕ5) ή άλ¬ 
λης παρεμφερούς τεχνολογίας που αλλάζει τις συμβατικές σχέσεις μή¬ 
κους - πλάτους, καταβάλλουν τέλη ελλιμενισμού ηυξημένα κατά 60% 
των αναφερομένων στο τιμολόγιο της Μαρίνας. 

Ως μη συμβατικά σκάφη στη σχέση μήκους-πλάτους θεωρούμε 
εκείνα τα σκάφη των οποίων ο λόγος Β/Ε είναι μεγαλύτερος του 030 
και μικρότερος του 038, όπου Β το μέγιστο πλάτος και Ε το μέγιστο μή¬ 
κος του σκάφους. 

5. Ως πρώτη ημέρα για τον υπολογισμό της καταβολής τελών ελλι- 
μενισμού ή εναπόθεσης στην ξηρά λαμβάνεται υπόψη το από του μεσο¬ 
νυκτίου αρχόμενο εικοσιτετράωρο εντός του οποίου κατέπλευσε το σκά¬ 
φος στην Μαρίνα. Η ανωτέρω διάταξη έχει εφαρμογή στις περιπτώσεις 
στις οποίες δεν έχει συμφωνηθεί πριν τον κατάπλου του σκάφους ημερο¬ 
μηνία έναρξης καταβολής τελών ελλιμενισμού. 

6. Εκατοστά του κόρου ολικής χωρητικότητας ή μέτρου του ολικού 
μήκους εκπίπτουν προς όφελος των σκαφών. Για τον υπολογισμό των 
τελών λαμβάνεται υπόψη η αμέσως προηγούμενη ακέραια μονάδα. 

7. Σαν ολικό μήκος του σκάφους ή μέγιστο μήκος νοείται εκείνο που 
μετριέται οριζόντια μεταξύ του ακροτάτου σημείου της πλώρης συμπε¬ 
ριλαμβανομένων εποτίδων κ.λπ. και του ακροτάτου σημείου της πρύ¬ 
μνης. 

8. Σκάφη που διατηρούν το δικαίωμα ελλιμενισμού στη Μαρίνα και 
γενικά χρησιμοποιούν τη Μαρίνα σαν ορμητήριο για την εκτέλεση 
πλόων, προκαταβάλλουν τα προβλεπόμενα μηνιαία τέλη. 

Προκαταβληθέντα μηνιαία τέλη ελλιμενισμού δεν επιστρέφονται ανε¬ 
ξαρτήτως εάν το σκάφος αναχωρήσει οριστικά από την Μαρίνα προ της 
συμπληρώσεως του μηνός. Οι ημέρες απουσίας των σκαφών τούτων 
από την Μαρίνα, συνυπολογίζονται στη μηνιαία χρέωση αυτών, προκει- 
μένου τα σκάφη αυτά να διατηρούν το δικαίωμα ελλιμενισμού τους στη 
Μαρίνα. 

9. Η χρέωση των σκαφών αυτών διακόπτεται μόνο στην περίπτωση 
που ειδοποιεί εγγράφως το Γ ραφείο Μαρινών του Δήμου από τον ιδιο¬ 
κτήτη, τον πλοίαρχο ή το νόμιμο εκπρόσωπο και αντιπρόσωπο του σκά¬ 
φους ότι δεν επιθυμούν τη διατήρηση του δικαιώματος ελλιμενισμού στη 
Μαρίνα και από την ημέρα υποβολής της παραπάνω έγγραφης ειδοποί¬ 
ησης και μετά. 

Άρθρο 6 

Τιμολόγιο τελών ελλιμενισμού 

1. ΘΕΡΙΝΗ ΠΕΡΙΟΔΟΣ 

1.1. Κατηγορία σκαφών Α' 

1.2. Σκάφη αναψυχής και ναυταθλητισμού γενικά και τα χαρακτηρι¬ 
ζόμενα από τον Ν. 438/76 τουριστικά πλοία και πλοιάρια Ιδιωτικής 
Χρήσεως άκατοι, ταχύπλοα, κ.λπ. ολικού μήκους μεγαλύτερου των 6 
μέτρων μη υπαγόμενα σε άλλες κατηγορίες των τιμολογίων της Μαρί¬ 
νας. 


Μέγεθος ι 

σκαφών σε 

ΚΟΧ 

Μηνιαία τέλη για πρυμνοδέτηση 



μέχρι 

4 

ΚΟΧ 

Δ ρχ· 

7.560 

Από 

5 

μέχρι 

8 

ΚΟΧ 

Δ ρχ· 

13.510 

Από 

9 

μέχρι 

10 

ΚΟΧ 

Δ ρχ· 

16.450 

Από 

11 

μέχρι 

20 

ΚΟΧ 

Δ ?χ· 

26.932 

Από 

21 

μέχρι 

30 

ΚΟΧ 

Δ ρχ· 

31.065 

Από 

31 

μέχρι 

40 

ΚΟΧ 

Δ ρχ· 

36.047 

Από 

41 

μέχρι 

50 

ΚΟΧ 

Δ ρχ· 

38.342 

Από 

51 

μέχρι 

60 

ΚΟΧ 

Δ ?χ· 

45.860 

Από 

61 

μέχρι 

70 

ΚΟΧ 

Δ ρχ· 

48.675 

Από 

71 

μέχρι 

80 

ΚΟΧ 

Δ ρχ· 

51.470 

Από 

81 

μέχρι 

90 

ΚΟΧ 

Δ ρχ· 

53.725 

Από 

91 

μέχρι 

100 

ΚΟΧ 

Δ ρχ· 

57.082 

Από 

101 

μέχρι 

110 

ΚΟΧ 

Δ ?χ· 

59.765 

Από 

111 

μέχρι 

120 

ΚΟΧ 

Δ ρχ· 

62.580 

Από 

121 

μέχρι 

130 

ΚΟΧ 

Δ ρχ· 

65.377 

Από 

131 

μέχρι 

140 

ΚΟΧ 

Δ ρχ· 

68.060 

Από 

141 

μέχρι 

150 

ΚΟΧ 

Δ ρχ· 

70.745 

Από 

151 

μέχρι 

160 

ΚΟΧ 

Δ ρχ· 

75.940 

Από 

161 

και άνω 


Δ ρχ· 

490 ο κόρος μηνιαίως 


1.3. «Επαγγελματικά σκάφη αναψυχής του Ν.438/76 Τουριστικά 
πλοία και πλοιάρια» και υπό την προϋπόθεση ότι η επαγγελματική άδεια 
του σκάφους από το ΥΕΝ, ισχύει κατά την περίοδο ελλιμενισμού τους 
στην Μαρίνα. 

Μηνιαία τέλη: Το τιμολόγιο τελών πού ισχύει για τα σκάφη αναψυ¬ 
χής ιδιωτικής χρήσεως (παρ.^1.2.) μειωμένο κατά ποσοσό 45%. 

1.4, Κατηγορία σκαφών Β> 

«α) Σκάφη απογεγραμμένα στα μητρώα των Ελληνικών λεμβολο- 
γίων» ολικού μήκους μικροτέρου των έξι (6) μέτρων μέχρι (5) κόρους 
ολικής χωρητικότητας μη χαρακτηριζόμενα ως σκάφη αναψυχής: 

Ετήσια τέλη δρχ. 12.000 

β) «Ταχύπλοα σκάφη» ολικού μήκους μικροτέρου των έξι (6) μέτρων 
και χαρακτηριζόμενα ως σκάφη αναψυχής με την γενική έννοια. Μη¬ 
νιαία τέλη δρχ. 750 το μέτρο ολικού μήκους. 

γ) «Επαγγελματικά αλιευτικά» 

Μηνιαία τέλη: Ρυθμίζονται με Πράξη του Δημ. Συμβουλίου του Δή¬ 
μου Γλυφάδας και εγκρίνονται από τη Νομαρχία. 

2. ΧΕΙΜΕΡΙΝΗ ΠΕΡΙΟΔΟΣ 

2.1. Κατηγορία σκαφών Α' 

2.2. «Σκάφη αναψυχής και ναυταθλητισμού γενικά και τα χαρακτη¬ 
ριζόμενα από την Ν. 438/76 τουριστικά πλοία και πλοιάρια ΙΔΙΩΤΙ¬ 
ΚΗΣ χρήσης, άκατοι ταχύπλοα κ.λπ. ολικού μήκους μεγαλύτερου των 
6 μέτρων, μη υπαγόμενα σε άλλες κατηγορίες των Τιμολογίων της Μα¬ 
ρίνας». 

Μηνιαία τέλη: Το τιμολόγιο της θερινής περιόδου μειωμένο κατά 
30% για κάθε κατηγορία μεγέθους των σκαφών. 

2.3. Επαγγελματικά σκάφη αναψυχής του Ν. 43876 τουριστικά 
πλοία και πλοιάρια υπό τις προϋποθέσεις της προηγούμενης παραγρ. 

1.3. 

Μηνιαία τέλη: Το τιμολόγιο της θερινής περιόδου μειωμένο κατά 
30% για κάθε κατηγορία μεγέθους των σκαφών. 

2.4. Κατηγορία σκαφών Β' 

α) Σκάφη με λεμβολόγιο ολικού μήκους μικροτέρου των έξι (6) μέ¬ 
τρων μέχρι (5) κόρους ολικής χωρητικότητας μη χαρακτηριζόμενα ως 
σκάφη αναψυχής. 

Ετήσια τέλη: Δρχ. 12.000 καταβαλλομένα εφ’ άπαξ ετησίως. 

β) Ταχύπλοα ολικού μήκους μικροτέρου των έξι (6) μέτρων και χα¬ 
ρακτηριζόμενα ως σκάφη αναψυχής. 

Μηνιαία τέλη: δρχ. 750 το μέτρο ολικού μήκους. 

γ) Επαγγελματικά αλιευτικά. 

Μηνιαία τέλη: Τα τέλη ρυθμίζονται με Πράξη του Δημ. Συμβουλίου 
του Δήμου Γλυφάδας και εγκρίνονται από τη Νομαρχία. 

Άρθρο 7 

Τιμολόγια παρεχομένων υπηρεσιών και δικαιωμάτων Μαρίνας 

1. Εναπόθεση σκαφών στην ξηρά. 

Σκάφη τοποθετημένα στην ξηρά καταβάλλουν το 50% των αντιστοί¬ 
χων για τα σκάφη αυτά τελών ελλιμενισμού, για τις πρώτες 40 ημέρες. 

Για μεγαλύτερο χρονικό διάστημα καταβάλλουν τα αντίστοιχα τέλη 
που προβλέπονται και για τον ελλιμενισμό τους. 

2. Χρήση κεκλιμένου επιπέδου (ράμπας) 


Σκάφη ολικού μήκους 

Είσοδος 

Έξοδος 

Από έως και 6 μ. 

Δρχ. 500 

500 

Από 7 έως και 8 μ. 

Δρχ. 1000 

1000 

Από 9 έως και 10 μ. 

Δρχ. 2000 

2000 

Από 11 έως και 12 μ. 

Δρχ. 4000 

4000 

Από 13 και άνω 

Δρχ, 5000 

5000 

3. Υδροδρότηση: 

3.1. Κατηγορία σκαφών Α' 
Μεγ. Σκαφών σε 

Ετήσια 

τέλη 


μέτρα μήκους 

Μέχρι 10 μέτρα 200 κυβ. μέτρα Την τρέχουσα τιμή 

Από 11-19 μέτρα 500 κυβ. μέτρα X χρέωσης από την 

Από 20-30 μέτρα . 800 κυβ. μέτρα ΕΥΔΑΠ ανά Μ3 

προσαυξημένη κατά 

20 % 

3.2. Κατηγορία σκαφών Β' 

Μεγ. σκαφών σε Πάγια ετήσια τέλη 

μέτρα μήκους 

Από 3 μέχρι και 6 μέτρα 100 Μ3 X την τρέχουσα τιμή 

χρέωσης από την 
ΕΥΔΑΠ για κατανα¬ 
λωτές ανά Μ3 προ¬ 
σαυξημένη κατά 

20% 

4. Ηλεκτροδότηση: 

Σκάφη ανεξαρτήτου κατηγορίας 

Μέγ. Σκαφών σε Πάγια ετήσια τέλη 

μέτρα μήκους 

Από 6 μέχρι 12 μέτρα 1600 ΚλΉ την τρέχουσα τιμή 

Από 13 μέχρι 20 μέτρα 3000 ΚνΗ X χρεώσεως από την 

Από 20 μέχρι 30 μέτρα 7500 Κ\Ή ΔΕΗ ανά ΚνΗ για 

καταναλωτές προ¬ 
σαυξημένα κατά 

20% 

4.1. Προκειμένου για ηλεκτροδότηση των ελλιμενιζόμενων στη Μα¬ 
ρίνα σκαφών καταβάλλεται από τα συνδεόμενα σκάφη, στο Γραφείο Μα¬ 
ρινών του Δήμου χρηματική εγγύηση ποσού δρχ. 10.000 για κάθε μία 
από την παραπάνω παροχή, για την αξία των παρεχομένων προς χρήση 


στα σκάφη υλικών (συσκευές, καλώδια σύνδεσης κ.λπ.) και εφ’ όσον πα¬ 
ρέχονται. 

4.2. Η εγγύηση επιστρέφεται στα σκάφη μετά την παράδοση - επι¬ 
στροφή των υλικών και την εξόφληση των λογαριασμών τους, μετά 
αφαίρεση της δαπάνης αποκατάστασης των τυχόν φθορών και ζημιών. 

Άρθρο 8 

Τρόπος καταβολής τελών και δικαιωμάτων 
Σκάφη με ξένη σημαία - Κυρώσεις 

1. Τα τέλη για τον ελλιμενισμό και τις λοιπές παρεχόμενες υπηρεσίες 
καταβάλλονται από τα υπόχρεα σκάφη που φέρουν «ξένη σημαία» σε συ¬ 
νάλλαγμα με την ισοτιμία της τιμής αγοράς του συναλλάγματος από 
την Τράπεζα της Ελλάδος που ισχύει κατά την ημέρα καταβολής της 
οφειλής (ΦΕΚ 312/Β/87, Αποφ. 516651/87). 

2. Όλα τα εισπραττόμενα τέλη αποτελούν έσοδα του Δήμου Γλυφά¬ 
δας και προκαταβάλλονται από τους υπόχρεους στις οικονομικές θηρε¬ 
σίες, Γ ραφείο Εσόδων του Δήμου, πρέπει δε να καλύπτουν τη συμφωνη- 
θείσα με την αρμόδια Υπηρεσία του Δήμου, χρονική περίοδο. 

3. Η καθυστέρηση καταβολής τελών ελλιμενισμού, πέραν των τριών 
μηνών, συνεπάγεται αυτοδίκαια την απώλεια κάθε δικαιώματος ελλιμε- 
νισμού του σκάφους, παρέχεται δε στην Υπηρεσία της Μαρίνας το δικαί¬ 
ωμα της απομακρύνσεως τούτου από την Μαρίνα. 

Τα έξοδα απομάκρυνσης βαρύνουν το σκάφος. 

Άρθρο 9 

1. Η ισχύς της παρούσας αρχίζει την 1 του επόμενου μηνός από την 
δημοσίευσή της στην Εφημερίδα της Κυβερνήσεως. 

2. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1990 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

I. ΠΑΛΑΙΟΚΡΑΣΣΑΣ Α. ΠΑΥΛΙΔΗΣ 

ΤΟΥΡΙΣΜΟΥ 

I. ΚΕΦΑΛΟΓΙΑΙΜΝΗΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΗ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
-* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α)Ι 

Ία 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















